turjo4nis/wikipedia-bn-dump-20250701 huggingface dataset:
রিচার্ড আডলফ জিগমন্ডি

রিচার্ড অ্যাডলফ জিগমন্ডি (১ এপ্রিল ১৮৬৫ - ২৩ সেপ্টেম্বর ১৯২৯) ছিলেন একজন অস্ট্রীয়-হাঙ্গেরীয় রসায়নবিদ। তিনি কলয়েডের গবেষণার জন্য পরিচিত ছিলেন, যার জন্য তিনি ১৯২৫ সালে রসায়নে নোবেল পুরস্কার লাভ করেন।

জীবনী
জিগমন্ডি অস্ট্রিয়ার ভিয়েনায় হাঙ্গেরীয় পিতামাতার পরিবারে জন্মগ্রহণ করেন। জিগমন্ডি পরিবারের সদস্যরা লুথেরান ছিলেন রিচার্ড ১৮৮০ সালে তার পিতার প্রাথমিক মৃত্যুর পর তার মায়ের কাছে লালিত পালিত হন এবং ব্যাপক পরিসরে শিক্ষা লাভ করেন। তিনি তার ভাইবোনদের সঙ্গে আরোহণ এবং পর্বতারোহণ উপভোগ করেন। তার বড় ভাই, অটো (একজন দন্ত চিকিৎসক) এবং এমিল (একজন চিকিৎসক) সুপরিচিত পর্বতারোহী ছিলেন; তার ছোট ভাই কার্ল জিগমন্ডি ভিয়েনার একজন উল্লেখযোগ্য গণিতবিদ হয়ে ছিলেন। উচ্চ বিদ্যালয়ে রিচার্ড প্রাকৃতিক বিজ্ঞান, বিশেষ করে রসায়ন এবং পদার্থবিজ্ঞান এর প্রতি আগ্রহী উঠেন।

কর্মজীবন
তিনি ভিয়েনা মেডিকেল ফ্যাকাল্টি বিশ্ববিদ্যালয়ে তার একাডেমিক কর্মজীবন শুরু করেন, কিন্তু শীঘ্রই ভিয়েনার কারিগরি বিশ্ববিদ্যালয়, এবং পরে মিউনিখ বিশ্ববিদ্যালয়ে, উইলহেল্ম ফন মিলার (১৮৪৮-১৮৯৯) এর অধীনে রসায়ন অধ্যয়ন করতে শুরু করেন। মিউনিখে তিনি ইনডেন এর উপর গবেষণা পরিচালনা করেন এবং ১৮৮৯ সালে পিএইচডি ডিগ্রি লাভ করেন। 

জিগমন্ডি বার্লিন বিশ্ববিদ্যালয়ে আগস্ট কুন্ডের পদার্থবিজ্ঞান বিভাগ যোগদানের জন্য জৈব রসায়ন বিভাগ ত্যাগ করেন, এবং ১৮৯৩ সালে গ্রাজ বিশ্ববিদ্যালয়ে তিনি তার হ্যাবিলিটেশন সম্পন্ন করেন। কাঁচ এবং এর রঙ সম্পর্কে তার জ্ঞানের কারণে, ১৮৯৭ সালে স্কট গ্লাস ফ্যাক্টরি তাকে একটি চাকরির প্রস্তাব দেয় যা তিনি গ্রহণ করেন। তিনি জেনার মিলচগ্লাস আবিষ্কার করেন এবং লাল রুবি গ্লাস নিযে কিছু গবেষণা পরিচালনা করেন। 

জেসিগমন্ডি ১৯০০ সালে স্কট গ্লাস কোম্পানি ত্যাগ করেন, কিন্তু তার গবেষণা পরিচালনার জন্য প্রভাষক হিসেবে জেনাতে থেকে যান। গোটিঙ্গেন বিশ্ববিদ্যালয়ে তিনি অজৈব রসায়নের অধ্যাপক হিসেবে তার পেশাগত জীবনের বাকি সময় অতিবাহিত করেন। ১৯২৫ সালে জিগমন্ডি কলয়েড এবং আল্ট্রামাইক্রোস্কোপের মত পদ্ধতির উপর তার কাজের জন্য রসায়নে নোবেল পুরস্কার লাভ করেন।

জিগমন্ডি জৈব রসায়নে তার পিএইচডি সমাপ্ত করার আগে, তিনি রৌপ্য লবণ এবং দ্রবীভূত রৌপ্য কণা এর উপর গবেষণা প্রকাশ করেন।

গ্রাজে থাকাকালীন সময়ে, জিগমন্ডি তার সবচেয়ে উল্লেখযোগ্য গবেষণা কাজ সম্পন্ন করেন যা ছিল কলয়েডের রসায়নের উপর। ক্র্যানবেরি বা রুবি গ্লাসের লাল রঙ এর সঠিক পদ্ধতি নির্ণয় তারই কলয়েড গবেষণার ফলাফল।  পরবর্তী বছরগুলোতে তিনি গোল্ড হাইড্রোসল এর উপর কাজ করেন এবং প্রোটিন সমাধান চিহ্নিত করতে সেগুলি ব্যবহার করেন। জেনাতে থাকাকালীন সময়ে তিনি হেনরি সিডেনটোফ এর সঙ্গে একটি আল্ট্রামাইক্রোস্কোপ তৈরি করেন। তিনি গোটিঙ্গেনে চলে যাওয়ার পর, ১৯১২ সালে ইমার্সন আল্ট্রামাইক্রোস্কোপ চালু করেন।

ব্যক্তিগত জীবন
১৯০৩ সালে জিগমন্ডি লরা লুইস মুলারকে বিয়ে করেন, যার সাথে তার দুই কন্যা ছিল।কন্যাদের নাম যথাক্রমে অ্যানেমারি এবং কাতে। তিনি ১৯২৯ সালে অবসর গ্রহণের কয়েক বছর পর
জার্মানির গোটিঙ্গেনে  মারা যান।

তিনি স্থপতি ফ্রিগিস শুলেকের চাচাতো ভাই ছিলেন, যার মা ছিলেন অগুসতা জিগমন্ডি। তিনি বেহালাবাদক ডেনেস জিগমন্ডি এর সাথে তার আত্মীয়গতভাবে সম্পর্কিত।

তথ্যসূত্র 

১৮৬৫-এ জন্ম
১৯২৯-এ মৃত্যু
অস্ট্রীয় রসায়নবিদ
হাঙ্গেরীয় রসায়নবিদ
হাঙ্গেরীয় পদার্থবিজ্ঞানী
হাঙ্গেরীয় বিজ্ঞানী
হাঙ্গেরীয় উদ্ভাবক
নোবেল বিজয়ী রসায়নবিদ
হাঙ্গেরীয় নোবেল বিজয়ী
হাঙ্গেরীয় বংশোদ্ভূত অস্ট্রীয় ব্যক্তি
ভিয়েনার বিজ্ঞানী
হামবোল্ড বিশ্ববিদ্যালয়ের শিক্ষক
অস্ট্রীয় নোবেল বিজয়ী
আলোক পদার্থবিজ্ঞানী
লুৎফর রহমান ফারুক

লুৎফর রহমান ফারুক ভূঁইয়া বাংলাদেশের ফরিদপুর জেলার রাজনীতিবিদ যিনি তৎকালীন ফরিদপুর-৫ আসনের সংসদ সদস্য ছিলেন।

প্রাথমিক জীবন 
লুৎফর রহমান ফারুক ফরিদপুর জেলার ভাঙ্গা উপজেলায় জন্মগ্রহণ করেন।

রাজনৈতিক জীবন 
লুৎফর রহমান ফারুক ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৫ আসন থেকে সংসদ সদস্য নির্বাচিত হন। তিনি ভাঙ্গা উপজেলার চেয়ারম্যান ছিলেন। তিনি মৃত্যুবরণ করেছেন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
ফরিদপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
আব্দুল সামাদ

আব্দুল সামাদ (; জন্ম: ২৮ অক্টোবর ২০০১) একজন ভারতীয় ক্রিকেটার। তিনি ২০১৯ সালের ২১ ফেব্রুয়ারি তারিখে জন্মু ও কাশ্মিরের হয়ে সৈয়দ মুস্তাক আলী ট্রফিতে ২০১৮-১৯ সালে টোয়েন্টি২০ ক্রিকেটে আত্মপ্রকাশ করেন। এরপর ২৭ সেপ্টেম্বর ২০১৯ তারিখে জম্মু ও কাশ্মিরের হয়ে বিজয় হাজারে ট্রফির ২০১৯-২০ মৌসুমে লিস্ট এ ক্রিকেটে আত্মপ্রকাশ করেন। ২০১৯-২০ মৌসুমে রঞ্জি ট্রফিতে জম্মু ও কাশ্মীরের হয়ে ৯ ডিসেম্বর ২০১৯ তারিখে তিনি প্রথম শ্রেণির ক্রিকেটে আত্মপ্রকাশ করেন।

আইপিএল 
তিনি ২০২০ সালের ইন্ডিয়ান প্রিমিয়ার লিগের (আইপিএল) এর মৌসুমে 	সানরাইজার্স হায়দ্রাবাদের হয়ে খেলার জন্য ২৯ সেপ্টেম্বর ২০২০ তারিখে চুক্তিবদ্ধ হন। তিনি দিল্লির ক্যাপিটাল এর বিপক্ষে আইপিএলে আত্মপ্রকাশ করেন।

তথ্যসূত্র

বহিঃসংযোগ 
 

২০০১-এ জন্ম
জীবিত ব্যক্তি
ভারতীয় ক্রিকেটার
জম্মু ও কাশ্মীরের ক্রিকেটার
সানরাইজার্স হায়দ্রাবাদের ক্রিকেটার
ভারতীয় মুসলিম
রাজৌরি জেলার ব্যক্তি
ইটিয়োপ্লাস্ট

ইটিয়োপ্লাস্ট বা ইটায়োপ্লাস্ট হলো এক বিশেষ ধরনের ক্লোরোপ্লাস্ট, যা কখনোই সূর্যালোকের সংস্পর্শে আসে নি। সাধারণত অন্ধকারে জন্মানো সপুষ্পক উদ্ভিদে (অ্যাঞ্জিওস্পার্ম) এদের পাওয়া যায়। একটি উদ্ভিদ বেশ কয়েক দিন ধরে অন্ধকারে রাখা হলে এর স্বাভাবিক ক্লোরোপ্লাস্টগুলো আসলে ইটায়োপ্লাস্টে পরিণত হয়। ইটায়োপ্লাস্টে সক্রিয় পিগমেন্ট বা রঞ্জক না থাকায়, কার্যত এদের লিউকোপ্লাস্ট হিসেবে গণ্য করা যায়। উচ্চমাত্রায় ইটায়োপ্লাস্টের উপস্থিতিতে পাতা স্বাভাবিক সবুজ রঙের পরিবর্তে হলুদ বা হলুদাভ রঙ ধারণ করে।

এই উদ্ভিদকোষীয় অঙ্গাণুতে আদিল্যামেলার (প্রোল্যামেলার) বস্তু থাকে। এগুলো হলো মূলত পূর্বসূরী ক্লোরোফিলের রঞ্জকবাহী স্ফটিকসদৃশ বস্তুপূর্ণ শাখান্বিত ঝিল্লিবদ্ধ নালিকা। আদিল্যামেলার বস্তুগুলো আপাতদৃষ্টিতে জ্যামিতিকভাবে সজ্জিত বলে ধারণা করা হয়।

সূর্যের আলোর সংস্পর্শে আসামাত্রই সাইটোকাইনিন নামক উদ্ভিদ হরমোনের সংস্পর্শে ক্লোরোফিল সংশ্লেষীর উদ্দীপনায় এরা ক্লোরোফিলে রূপান্তরিত হয়। এই প্রক্রিয়ায় আদিল্যামেলার বস্তু থেকে থাইলাকয়েড এবং গ্রানার উৎপত্তি হয়।

আরও দেখুন 
 প্লাস্টিড
 ক্লোরোপ্লাস্ট
 ক্রোমোপ্লাস্ট
 লিউকোপ্লাস্ট
 অ্যামাইলোপ্লাস্ট
 ইলায়োপ্লাস্ট
 প্রোটিনোপ্লাস্ট

তথ্যসূত্র 

কোষ অঙ্গাণু
উদ্ভিদ শারীরতত্ত্ব
অঙ্গাণু
ইসলামী জাতীয় ঐক্য ফ্রন্ট

ইসলামী জাতীয় ঐক্য ফ্রন্ট বাংলাদেশের একটি স্বল্পস্থায়ী রাজনৈতিক জোট। ২০০১ সালে গঠিত এই জোটটি ঐ বছরের সংসদ নির্বাচনে তিনটি প্রধান প্রতিদ্বন্দ্বী জোটের একটি ছিল। এর নেতৃত্বে ছিল জাতীয় পার্টি (এরশাদ)। ইসলামী শাসনতন্ত্র আন্দোলন বাংলাদেশ (বর্তমান ইসলামী আন্দোলন বাংলাদেশ) ও তিনটি ছোট দল এই জোটের অন্তর্ভুক্ত ছিল।

আইএসএ-এর প্রতিষ্ঠাতা ফজলুল করিম ঘোষণা করেন যে ইসলামী জাতীয় ঐক্য ফ্রন্টের উদ্দেশ্য ছিল একটি ইসলামী সরকার প্রতিষ্ঠা করা। এই ঐক্যের অন্যান্য প্রতিশ্রুতির মধ্যে ছিল বাংলাদেশকে আটটি স্বায়ত্তশাসিত প্রদেশের ফেডারেশনে রূপান্তর করা এবং নারীদের প্রধানমন্ত্রী হওয়া থেকে নিষিদ্ধ করা।

জাতীয় পার্টি (এরশাদ) দেশের ৩০০টি সংসদীয় আসনের মধ্যে ২৮১টি আসনে প্রার্থী দিয়েছিল, যার ফলে অবশিষ্ট ১৯টি আসনে জুনিয়র সহযোগীরা প্রতিদ্বন্দ্বিতা করে। ফ্রন্ট ১৪টি আসনে জয়লাভ করে। এটি ৭.২৫% ভোট পেয়েছিল, এবং সেই অনুযায়ী তারা মহিলাদের জন্য সংরক্ষিত ৪৫ আসনের মধ্যে ৩ বরাদ্দ পায়।

২০০১ সালের নির্বাচনের পর ফ্রন্ট ভেঙ্গে যায়, কারণ রাজনৈতিক বিজ্ঞানী আলী রিয়াজের মতে, “জোটের বিজয়ী ১৪টি আসনের সবকটিই ছিল জেপি প্রার্থীদের যারা সংসদে তাদের দলীয় সম্পৃক্ততা কে অগ্রাধিকার দিয়েছিল”

তথ্যসূত্র 

বাংলাদেশের রাজনীতি
বাংলাদেশের বিলুপ্ত রাজনৈতিক দলের জোট
বাংলাদেশের ইসলামি রাজনৈতিক দল
২১শ শতাব্দীর বাংলাদেশী নারী রাজনীতিবিদ
জাতীয় সংসদের মহিলা সদস্য
শিরোইল কলোনী উচ্চ বিদ্যালয়

শিরোইল কলোনী উচ্চ বিদ্যালয়  রাজশাহী শহরের অন্যতম প্রাচীন একটি শিক্ষাপ্রতিষ্ঠান। বিদ্যালয়টি শিরোইল কলোনী উচ্চ বিদ্যালয় নামে সমধিক পরিচিত।

অবস্থান 
শিরোইল কলোনী উচ্চ বিদ্যালয় রাজশাহী শহরে  শিরোইল কলোনী তে অবস্থিত ।

শিক্ষা কার্যক্রম 
২০১০ সালে এ প্রতিষ্ঠান থেকে সর্বপ্রথম এস.এস.সি. পরীক্ষায় ছাত্ররা অংশ গ্রহণ করে। বর্তমান ষষ্ঠ শ্রেণি থেকে দশম শ্রেণী পর্যন্ত পরিচালিত বিদ্যালয়টি তার অতীত ঐতিহ্য বজায় রেখে শিক্ষা ক্ষেত্রে অনন্য অবদান রেখে চলছে।

সহ-শিক্ষা কার্যক্রম ও সুবিধাদি
লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি।

প্রকাশনা বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি।

আরও দেখুন
 রাজশাহী কলেজ
 নিউ গভঃ ডিগ্রী কলেজ
 রাজশাহী কলেজিয়েট স্কুল
 রাজশাহী শিক্ষা বোর্ড সরকারি মডেল স্কুল ও কলেজ
 রাজশাহী লোকনাথ উচ্চ বিদ্যালয়

তথ্যসূত্র 

রাজশাহী জেলার শিক্ষাপ্রতিষ্ঠান
১৯৮৫-এ প্রতিষ্ঠিত শিক্ষাপ্রতিষ্ঠান
১৯৮৫-এ বাংলাদেশে প্রতিষ্ঠিত
হংদু জেএল-৮

হংদু জেএল-৮ (নানচাং জেএল-৮), যা কারাকোরাম-৮ বা কে-৮ নামেও পরিচিত, একটি দুই আসনের মধ্যবর্তী জেট প্রশিক্ষণ বিমান। এবং গণপ্রজাতন্ত্রী চীনের একটি হালকা আক্রমণ বিমান যা চীন নানচাং এয়ারক্রাফট ম্যানুফ্যাকচারিং কর্পোরেশন দ্বারা ডিজাইন করা হয়েছে। পাকিস্তানও এই প্রকল্পের সহযোগী। এর প্রাথমিক ঠিকাদার হংদু এভিয়েশন ইন্ডাস্ট্রি কর্পোরেশন। এর রপ্তানি ভ্যারিয়েন্ট, কে-৮ কারাকোরাম পাকিস্তান বিমান বাহিনীর পাকিস্তান এরোনটিক্যাল কমপ্লেক্স দ্বারা সহ-উৎপাদন করা হয়।

বাংলাদেশ বিমান বাহিনীর কাছে এই বিমানের জেএল-৮ ডাব্লিউ বা কে-৮ডাব্লিউ সংস্করণের ১৬ টি বিমান রয়েছে। ২০১৮ সালে বাংলাদেশ বিমান বাহিনীর একটি কে-৮ডাব্লিউ (K-8W) বিমান বিধ্বস্ত হয়।

অপারেশনাল ইতিহাস
কে-৮ ১৯৯৩ সালে সিঙ্গাপুর এয়ার শোতে তার প্রথম এরিয়াল ডিসপ্লেতে অংশ নেয় এবং তারপর থেকে দুবাই, প্যারিস, ফার্নবরো, ব্যাংকক, ঝুহাই সহ অসংখ্য জায়গায় এয়ার শোতে অংশগ্রহণ করে। ১৯৯৪ সালের ২৩ মার্চ পাকিস্তান দিবসের প্যারেডে এটি প্রথমবারের মত পাকিস্তানের জনগণকে দেখানো হয়। এটি ২০০৯ সালে পাকিস্তান বিমান বাহিনীর শেরদিলস (লায়ন হার্টস) এরোব্যাটিক্স দলের অংশ হয়ে ওঠে এবং ৬ এপ্রিল ২০১০ তারিখে প্রথম প্রকাশ্য প্রদর্শনী পরিচালনা করে। কে-৮ দল পূর্ববর্তী টি-৩৭ টুইট বিমানের স্থলাভিষিক্ত হয়েছে।

মায়ানমার
২০১২ সালের ডিসেম্বরের শেষের দিকে এবং ২০১৩ সালের জানুয়ারির শুরুতে কাচিন সংঘর্ষের সময় মিয়ানমার বিমান বাহিনীর কে-৮এস দেশটির উত্তরে কাচিন বিদ্রোহী অবস্থানে আঘাত হানতে ব্যবহার করা হয়।

তথ্যসূত্র

যুদ্ধ বিমান
প্রশিক্ষণ বিমান
নিচু পাখার বিমান
একক ইঞ্জিনযুক্ত জেট বিমান
ফেরদৌস আরা বেগম

ফেরদৌস আরা বেগম একজন বাংলাদেশি নারী অধিকারকর্মী, যিনি জাতিসংঘের সিডও নির্বাহী কমিটির সদস্য ছিলেন। বাংলাদেশের প্রথম নারী কর কমিশনার ও বাংলাদেশ টেলিভিশনের প্রথম নারী মহা পরিচালক ছিলেন। এছাড়াও তিনি গ্রামীণ ব্যাংক-এর পরিচালক পদে ৬ বছর কাজ করেন।

শিক্ষাজীবন 

ফেরদৌস আরা ঢাকা বিশ্ববিদ্যালয় থেকে অর্থনীতি বিষয়ে স্নাতক ও স্নাতকোত্তর পাস করেন। পরবর্তীতে তিনি হার্ভার্ড বিশ্ববিদ্যালয়-এর কেনেডি স্কুল থেকে লোক প্রশাসন বিষয়ে মাস্টার্স করেন।

তথ্যসূত্র

ঢাকা বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
বাংলাদেশী নারী অধিকার কর্মী
তালচের রাজ্য

তালচের রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ অনুগুল জেলায় অবস্থিত তালচের শহরটি ছিল এই রাজ্যের রাজধানী এবং রাজ নিবাস। রাজ্যটির শেষ রাজা ১৯৪৮ খ্রিস্টাব্দে ভারতীয় অধিরাজ্যে যোগদানের পক্ষে স্বাক্ষর করেন।

ইতিহাস
জনশ্রুতি অনুযায়ী খ্রিস্টীয় দ্বাদশ শতাব্দীতে জয়পুর রাজ্যের কচ্ছবাহা রাজবংশের চারজন রাজপুত পুরীতে তীর্থে আসেন। তাদের মধ্যে একজন বনাই রাজ্য পত্তন ঘটান অপর একজন তালচের রাজ্য স্থাপন করেন। বাকি দুজন ভাই যাত্রাপথে কোন অজ্ঞাত কারণে মৃত্যুবরণ করেন। 

ভারতের ব্রিটিশ শাসনকালে উড়িষ্যায় অবস্থিত ভারতের ২৬ টি দেশীয় রাজ্যের মধ্যে একটি ছিল তালচের রাজ্য। এটি কোন স্যালুট সম্মানপ্রাপ্ত রাজ্য ছিল না। ১৯৪৮ খ্রিস্টাব্দের পয়লা জানুয়ারি তারিখে রাজা হৃদয়চন্দ্র দেব বীরবর এই রাজ্যটিকে ভারতীয় অধিরাজ্যের অন্তর্ভুক্ত করার সম্মতি জানান।

শাসকবর্গ
তালচের রাজ্যের শাসকগণ রাজা উপাধিতে ভূষিত হতেন। 
১৬৫১ - ১৭১১                গোপীনাথ বীরবর হরিচন্দন
১৭১১ - ১৭২৯                রামচন্দ্র বীরবর হরিচন্দন
১৭২৯ - ১৭৪০                পীতাম্বর বীরবর হরিচন্দন 
১৭৪০ - ১৭৫২                .... বীরবর হরিচন্দন
১৭৫২ - ১৭..                কৃষ্ণচন্দ্র বীরবর হরিচন্দন
১৭.. - ১৭৬৬                .... বীরবর হরিচন্দন
১৭৬৬ - ১৭৭৪                আয়াদী বীরবর হরিচন্দন
১৭৭৪ - ১৭৭৮                নিমাইচরণ চম্পাতি বীরবর হরিচন্দন 
১৭৭৮ - ১৮৪৬                ভাগীরথী বীরবর হরিচন্দন
১৮৪৬ - ১৮৭৩                দয়ানিধি বীরবর হরিচন্দন
১৮৭৩ - ১৮ ডিসেম্বর ১৮৯১         রামচন্দ্র বীরবর হরিচন্দন
১৮ ডিসেম্বর ১৮৯১ -  ৭ নভেম্বর ১৯৪৫  কিশোরচন্দ্র বীরবর হরিচন্দন
 ৭ নভেম্বর ১৯৪৫ – ১৫ আগস্ট ১৯৪৭  হৃদয়চন্দ্র দেব বীরবর হরিচন্দন মহাপাত্র

তথ্যসূত্র

ওড়িশার ইতিহাস
ওড়িশার দেশীয় রাজ্য
অনুগুল জেলা
নবাবজাদা নসরুল্লাহ খান

নবাবজাদা নসরুল্লাহ খান (    ) ( ১৩ নভেম্বর ১৯১৬ - ২৭ সেপ্টেম্বর ২০০৩) ঔপনিবেশিক ভারত এবং পরবর্তীকালে পাকিস্তানের এক প্রবীণ রাজনৈতিক ব্যক্তিত্ব ছিলেন।  তিনিই একমাত্র পাকিস্তানি যিনি বাংলাদেশ আওয়ামী লীগের নেতা ছিলেন।

প্রথম জীবন এবং পেশা 
তিনি দক্ষিণ পাঞ্জাবের মুজাফফরগর জেলার খানগড় শহরে জন্মগ্রহণ করেছিলেন। 

তিনি ১৯৩৩ সালে সৈয়দ আতা উল্লাহ শাহ বুখারী প্রতিষ্ঠার পরপরই মজলিস-ই-আহরার-ই-ইসলাম নামে একটি ধর্মীয় রাজনৈতিক দলের সাথে যুক্ত হয়ে তাঁর রাজনৈতিক জীবন শুরু করেছিলেন।  ১৯৪৪ সালে তিনি সর্বভারতীয় মজলিস-ই-আহরার-ই-ইসলামের মহাসচিবেও নির্বাচিত হয়েছিলেন। এই দলটি ভারতীয় জাতীয়তাবাদী পদে অধিষ্ঠিত ছিল।  নবাবজাদা নসরুল্লাহ খান, ভারতীয় জাতীয় কংগ্রেস এবং মজলিস-এ-আহরার-উল-ইসলামের সাথে সম্পর্কযুক্ত পটভূমি থেকে আগত মুসলিম লীগ এবং ভারত বিভাগের দাবিতে বিরোধিতা করেছিলেন ।  তবে ১৯৪। সালে তিনি ভারত বিভাজন ও পাকিস্তান সৃষ্টি হওয়ার পরে নিখিল ভারত মুসলিম লীগে যোগ দিয়েছিলেন। ১৯৫২ সালের সাধারণ নির্বাচনে তিনি পাঞ্জাব প্রাদেশিক পরিষদের একটি আসন এবং ১৯৬২ সালের সাধারণ নির্বাচনে পাকিস্তানের জাতীয় পরিষদের আসন লাভ করেছিলেন।  ১৯৬৪ সালে তিনি রাষ্ট্রপতি আইয়ুব খানের বিরুদ্ধে নির্বাচনে ফাতেমা জিন্নাহকে সমর্থন করেছিলেন।  ১৯৬৬ সালে তিনি পূর্ব পাকিস্তানে বেশিরভাগ সক্রিয় আওয়ামী লীগ দলের সভাপতির দায়িত্ব পালন করেছিলেন। তিনি সামরিক একনায়ক রাষ্ট্রপতি আইয়ুব খানকে ক্ষমতা থেকে সরিয়ে দিতে বিরোধী জোট ডেমোক্র্যাটিক অ্যাকশন কমিটি গঠনে সহায়তা করেছিলেন।  ১৯৯৩ সালে তিনি আবার পাকিস্তানের জাতীয় পরিষদে নির্বাচিত হন। তাঁকে কাশ্মীর কমিটির সভাপতিও করা হয়েছিল।   মৃত্যুর ঠিক আগে, তিনি জেনারেল পারভেজ মোশাররফের বিরুদ্ধে পাকিস্তানে গণতন্ত্র পুনরুদ্ধারের জন্য কাজ করে জোটের পুনর্গঠন গণতন্ত্রের (এআরডি) চেয়ারম্যান ছিলেন।

মৃত্যু এবং উত্তরাধিকার 
২০০৩ সালের ২৭ সেপ্টেম্বর হার্ট অ্যাটাকের পরে ইসলামাবাদের একটি হাসপাতালে ভর্তি হয়ে তিনি মারা যান। তাঁর বয়স ছিল ৮৬ বছর। তাকে সমাহিত করা হয় খানগড়,  মুজাফ্ফারগড়, পাঞ্জাব, পাকিস্তানে। তাঁর জীবিত ছেলে মেয়ের মধ্যে পাঁচ ছেলে ও চার মেয়ে রয়েছে। 

তাঁর সম্পর্কে পাকিস্তানি ইংরেজী ভাষার একটি বড় সংবাদপত্রে মন্তব্য করা হয়েছে, "তাঁর হুক্কা, অন্ধকার আছকান এবং স্বতন্ত্র ক্যাপের জন্য খ্যাত, নবাবজাদা নসরুল্লাহ খান তার সমস্ত জীবন স্বৈরশাসক, সামরিক পাশাপাশি বেসামরিকদের বিরুদ্ধে লড়াইয়ে কাটিয়েছিলেন এবং সংসদীয় গণতন্ত্রকে শক্তিশালী করার জন্য সংগ্রাম করেছিলেন, বিরক্ত করছেন সমস্ত সরকারকে টার্গেট করার জন্য কীভাবে তিনি ইতিহাসে নামবেন। " 

নবাবজাদা নসরুল্লাহ খানের পক্ষে তাঁর বক্তৃতায় পাকিস্তানের ডন (সংবাদপত্র) তাঁকে 'ক্রুসেডিং ডেমোক্র্যাট' বলে অভিহিত করেছিলেন। 

আর একটি বড় ইংরেজী ভাষার সংবাদপত্র দ্য নেশন (পাকিস্তান) এর সম্পাদকীয়তে তাকে মৃতব্যক্তি বলে চালিয়েছিল - শিরোনাম ছিল  'একজন প্রবীণীর মৃত্যু' (Death of a veteran) ।

তথ্যসূত্র 

পাকিস্তান জাতীয় পরিষদ সদস্য ১৯৬২-১৯৬৫
পাকিস্তানি গণতন্ত্রকর্মী
২০০৩-এ মৃত্যু
১৯১৮-এ জন্ম
মজলিসে আহরারে ইসলামের মহাসচিব
পাঞ্জাব, পাকিস্তানের রাজনীতিবিদ
লাহোরের রাজনীতিবিদ
১৯১৬-এ জন্ম
আইচিসন কলেজের প্রাক্তন শিক্ষার্থী
পাকিস্তানি বন্দী ও আটক
সেন্টার ফর পলিসি রিসার্চ

সেন্টার ফর পলিসি রিসার্চ ( সিপিআর ) হ'ল একটি ভারতীয় চিন্তাকেন্দ্র যা জননীতির উপর দৃষ্টি নিবদ্ধ করে। এটি ১৯৭৩ সালে প্রতিষ্ঠিত এবং এটি নয়াদিল্লিতে অবস্থিত একটি জাতীয় সামাজিক বিজ্ঞান গবেষণা ইনস্টিটিউট যা ভারতীয় সামাজিক বিজ্ঞান গবেষণা কাউন্সিল (আইসিএসএসআর) দ্বারা স্বীকৃত।
সিপিআরের উদ্দেশ্য হল ভারতীয় রাজনীতি, অর্থনীতি এবং সমাজের সাথে সম্পর্কিত বিষয়গুলির জন্য নীতিগত বিকল্পগুলির বিকাশ; সরকার, সরকারী সংস্থা এবং অন্যান্য সংস্থাগুলিকে পরামর্শমূলক সেবা প্রদান; এবং বিভিন্ন চ্যানেলের মাধ্যমে নীতি সম্পর্কিত বিষয়গুলি ছড়িয়ে দিতে। সিপিআর পরিচালনা কমিটি ভারত সরকার, একাডেমিয়া এবং শিল্পের বিভিন্ন পাবলিক ব্যক্তিত্ব নিয়ে গঠিত।

গবেষণা অঞ্চল 
এর অনুষদ সদস্যদের প্রোফাইলের ভিত্তিতে সিপিআর নিম্নলিখিত গবেষণা ক্ষেত্রগুলিতে আলোকপাত করে।

 নগরায়ণ এবং অবকাঠামো
 আন্তর্জাতিক সম্পর্ক
 অভ্যন্তরীণ এবং বাহ্যিক সুরক্ষা
 আইন ও সমাজ
 আন্তর্জাতিক পরিবেশ আইন
 আইনজীবী গবেষণা ( পিআরএস আইন সংক্রান্ত গবেষণার মাধ্যমে)
 রাজনৈতিক অর্থনীতি এবং শাসন ব্যবস্থা
 সেবা প্রদান
 অর্থনৈতিক উন্নয়ন

অর্থায়ন 
সিপিআর একটি অলাভজনক সংস্থা হওয়ায় এর তহবিল থেকে প্রাপ্ত হয়: 

 তার নিজস্ব কর্পাস
 গবেষণার জন্য অনুদান প্রাপ্ত
 সহায়তার জন্য সরকারী সংস্থা থেকে
 আন্তর্জাতিক সংস্থা এবং বেসরকারী খাতের সূত্র
 শিক্ষাগত পরীক্ষা এবং নীতি গবেষণা

বিতর্ক 
২০১৫ সালে, ভারতের বিমানবন্দর কর্তৃপক্ষের (এএআই) একটি নিয়োগ কেলেঙ্কারির ঘটনায় দিল্লী পুলিশ মেহতা এবং কেন্দ্রের নীতি গবেষণা কেন্দ্রের বিরুদ্ধে আস্থা লঙ্ঘনের জন্য একটি ফৌজদারী অভিযোগ দায়ের করে। সিপিআর পরীক্ষার সেল এএআইতে নিয়োগের জন্য পরীক্ষা পরিচালনার জন্য একটি চুক্তি পেয়েছিল। তবে অভিযোগ রয়েছে যে , পরীক্ষার ফলাফল নির্দিষ্ট পরীক্ষার্থীদের পক্ষে সাফল্যের সাথে হস্তক্ষেপ করেছে।   সিপিআর পরীক্ষার সেলটি তখন থেকেই বন্ধ ছিল।

তথ্যসূত্র 

ভারত ভিত্তিক চিন্তাকেন্দ্র
১৯৭৩-এ দিল্লিতে প্রতিষ্ঠিত
ভারতের বৈদেশিক নীতি ও কৌশল বিষয়ক চিন্তাকেন্দ্র
১৯৭৩-এ প্রতিষ্ঠিত চিন্তাকেন্দ্র
দমাচৌর

দমাচৌর পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৪৫৩৭ জন এবং খানার সংখ্যা ছিল ৮০৫ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
ডাঁডাগাউঁ

ডাঁডাগাউঁ পশ্চিম-মধ্য নেপালের রাপ্তী অঞ্চলের সল্যান জেলার শারদা পৌরসভার একটি বাজারকেন্দ্র। নবগঠিত শারদা পৌরসভার সাথে সংযুক্ত হওয়ার পূর্বে ২০১৪ সাল পর্যন্ত এটি একটি গ্রাম উন্নয়ন সমিতি ছিলো। ১৯৯১ সালে নেপালের আদমশুমারি অনুসারে এর জনসংখ্যা ছিল ৪১৯৮ জন এবং খানার সংখ্যা ছিল ৭৪০ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
ঘাঁজরীপিপল

ঘাঁজরীপিপল পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৩৮৩৪ জন এবং গৃহের সংখ্যা ছিল ৬৬৮ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
দর্মা, নেপাল

দর্মা পশ্চিম-মধ্য নেপালের কর্ণালী প্রদেশের সল্যান জেলার একটি গ্রামীণ পৌরসভা।

তথ্যসূত্র 

২০১৭ সালে গঠিত নেপালের পৌরসভা
নেপালের সল্যান জেলার জনপদসমূহ
কর্ণালী প্রদেশের গ্রামীণ পৌরসভা
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
দার্মাকোট

দার্মাকোট পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৩৭৬০ জন এবং খানার সংখ্যা ছিল ৬৬৯ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
দেবস্থল

দেবস্থল পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৯৪০ জন এবং খানার সংখ্যা ছিল ৪৯৬ টি।

তথ্যসূত্র 

নেপালের সল্যান জেলার জনপদসমূহ
নেপালের সল্যান জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
রাহুল তেবাতিয়া

রাহুল তেবাতিয়া (জন্ম ২০ মে ১৯৯৩) রঞ্জি ট্রফিতে হরিয়ানার হয়ে খেলেন এমন এক ভারতীয় ক্রিকেটার।

কেরিয়ার 
তেবাতিয়া হারিয়ানার হয়ে ২০১৩-১৪ রণজি ট্রফিতে চৌধুরী বানসি লাল ক্রিকেট স্টেডিয়ামে কর্ণাটকের বিপক্ষে ক্রিকেটে নিজের আত্মপ্রকাশ ঘটান। এ সময় ব্যাট হাতে দুটি ম্যাচ খেলে ১৭ রান সংগ্রহ করতে সক্ষম হন। তিনি ২০১৭ সালের ২৫ ফেব্রুয়ারি ২০১৬-১৭ বিজয় হাজারে ট্রফিতে হারিয়ানার হয়ে লিস্ট এ ক্রিকেটে নিজের অভিষেক ঘটান।

২০১৪ ইন্ডিয়ান প্রিমিয়ার লিগের পূর্বে রাজস্থান রয়্যালস তেওয়াতিয়া ক্রয় করে নেয়। ২০১৪ সালের আইপিএলে রাজস্থান রয়্যালসের প্রতিনিধিত্ব করে টি২০তে তার অভিষেক হয়। এরপর ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লিগের জন্য কিংস এলেভেন পাঞ্জাব তাকে কিনে নেয়। জানুয়ারী ২০১৮, তিনি দিল্লি ডেয়ারডেভিলস দ্বারা ২০১৮ আইপিএল নিলামে ক্রয় করে নেয়। ২০১৯ ইন্ডিয়ান প্রিমিয়ার লিগ এ, তিনি আইপিএলের একটি ইনিংসে উইকেট রক্ষক নয় এমন খেলোয়াড় হিসাবে সর্বাধিক সংখ্যক ক্যাচ (৪) নেওয়ার যৌথ রেকর্ডও তৈরি করেছিলেন। ২০২০ ইন্ডিয়ান প্রিমিয়ার লিগের আগে ২০১৯ এর নভেম্বরে, তাকে রাজস্থান রয়্যালসে নিলামে ক্রয় করে নেয়।

২০২০ সালের ২৭ সেপ্টেম্বর, তিনি আইপিএল ম্যাচের একটি ওভারে সর্বাধিক সংখ্যক ছক্কা দিয়ে ক্রিস গেইলের রেকর্ডের সমতা লাভ করেন এবং ৩১ বলে ৫৩ রান করেছিলেন।

তথ্যসূত্র

বহিঃসংযোগ 

 

জীবিত ব্যক্তি
১৯৯৩-এ জন্ম
উত্তরাঞ্চলের ক্রিকেটার
হরিয়ানার ক্রিকেটার
রাজস্থান রয়্যালসের ক্রিকেটার
ভারতীয় ক্রিকেটার
গুজরাত টাইটান্সের ক্রিকেটার
হরিয়ানা থেকে আগত ক্রিকেটার
হরিয়ানার ব্যক্তি
হলদিবাড়ী রেলওয়ে স্টেশন

হলদিবাড়ী রেলওয়ে স্টেশন ভারতের পশ্চিমবঙ্গ রাজ্যের কোচবিহার জেলার হালদিবাড়ী শহরে অবস্থিত। এটি বাংলাদেশ-ভারত সীমান্তের একটি নির্মাণাধীন রেল পরিবহন কেন্দ্র। ২০২০ সালের ১৭ ডিসেম্বর এই  স্টেশনটিকে ভারতের প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা আন্তর্জাতিক রেলওয়ে স্টেশনের রুপে উদ্বোধন করেন।  বর্তমানে এই স্টেশনটি নিউ-জলপাইগুড়ি স্টেশন হয়ে ভারতের অন্যান্য স্টেশনের সাথে ও বাংলাদেশের চিলাহাটি রেলওয়ে স্টেশন হয়ে ভারতের কলকাতার সাথে যুক্ত।

রেলপথ 
স্টেশনটি জলপাইগুড়ি জেলা ও কোচবিহার জেলার মধ্যে বিস্তৃত হলদিবাড়ি–নতুন জলপাইগুড়ি ব্রডগেজ রেলপথের উপর অবস্থিত। এই রেলপথটি একটি রেল ট্র্যাক নিয়ে গঠিত।

পরিকাঠামো  
স্টেশনটির পরিকাঠামো ভূমিগত। এই স্টেশনে ৩ টি প্ল্যাটফর্ম রয়েছে। হলদিবাড়ী রেলওয়ে স্টেশনে ৭ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।

হলদিবাড়ী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
হলদিবাড়ী রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি।

রেল পরিষেবা  
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ট্রেন চলাচল করে। এই স্টেশনে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।

প্রশাসন ও  নিরাপত্তার ব্যবস্থা 
হলদিবাড়ী রেলওয়ে স্টেশনটি ভারতীয় রেলের উত্তর-পূর্ব সীমান্ত রেল অঞ্চলের কাটিহার রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র

বহিঃসংযোগ

কোচবিহার জেলার রেলওয়ে স্টেশন
আলিপুরদুয়ার রেলওয়ে বিভাগ
যায়দ ইবনে আলী

যায়দ ইবনে আলী (রহমতুল্লাহ আলাইহি) (; ৬৯৫ – ৭৪০) ছিলেন আলী ইবনে হোসেনের পুত্র এবং হোসেন ইবনে আলীর দৌহিত্র। তিনি উমাইয়া খিলাফতের বিরুদ্ধে একটি বিদ্রোহ পরিচালনা করেন। বিদ্রোহটি ব্যর্থ হয় এবং তাঁকে শিরশ্ছেদ করে হত্যা করা হয়। এই ঘটনার ফলে শিয়া ইসলামের যায়দী মাযহাব বা শাখার উত্থান ঘটে যারা যায়দকে (রহঃ) আলী ইবনে হোসেনের পরবর্তী ইমাম হিসেবে গ্রহণ করে। এর বিপরীতে ইসনে আশারিয়া ও ঈসমাইলি শিয়ারা তাঁর বড় ভাই মোহাম্মদ আল-বাকিরকে পরবর্তী ইমাম হিসেবে গণ্য করে। তথাপি শিয়া ও সুন্নিরা তাঁকে একজন শহীদ ও আলেম হিসেবে বিবেচনা করে। উমাইয়া শাসক কর্তৃক তাঁর নির্মম হত্যাকাণ্ড ও তাঁর মরদেহের নিষ্ঠুর প্রদর্শন আব্বাসীয় আন্দোলনের ক্ষেত্রে গুরুত্বপূর্ণ ভূমিকা রাখে।

যায়দ (রহঃ) ছিলেন একজন বিজ্ঞ ধর্মীয় পণ্ডিত। তাঁর নামে অসংখ্য গ্রন্থের অস্তিত্ব পাওয়া যায় যার মধ্যে মুসনাদ আল-ইমাম যায়দ (মজমু আল-ফিকহ নামেও পরিচিত) বিশেষভাবে উল্লেখযোগ্য। এটি শরীয়াহ্ বিষয়ক প্রাচীনতম গ্রন্থগুলোর একটি। তবে এর নির্ভরযোগ্যতা নিয়ে বিতর্ক রয়েছে; এটি সম্ভবত প্রারম্ভিক কুফি আইনি ঐতিহ্যের প্রতিনিধিত্ব করে।

তথ্যসূত্র 

৭৪০-এ মৃত্যু
যায়দী ইমাম
৬৯৫-এ জন্ম
মুসলিম শহীদ
মদিনার ব্যক্তি
৮ম শতাব্দীর আরব ব্যক্তি
হোসাইনীয়
বিজারক

বিজারক হলো একটি উপাদান বা যৌগ যা রেডক্স বিক্রিয়ায় ইলেকট্রন গ্রহণকারী পরমাণুর জন্য প্রয়োজনীয় সংখ্যক ইলেকট্রন ত্যাগ করে।

রেডক্স বিক্রিয়ায় ইলেকট্রন হারানোর সময় বিজারকটি অক্সিজেন দ্বারা জারিত হয়। এভাবে অক্সিডাইজড করা হয়। এজেন্ট হ্রাস করা "হ্রাস" (অথবা, অক্সিডাইজড এজেন্ট দ্বারা অক্সিডাইজড করা হয়) অক্সিডাইজিং এজেন্ট। অক্সিডাইজার "অক্সিডাইজ" (অর্থাৎ, হ্রাস করা হয়) হ্রাস করা হয়।

ঐতিহাসিকভাবে, হ্রাস একটি যৌগ থেকে অক্সিজেন অপসারণ উল্লেখ করা হয়, তাই নাম 'হ্রাস'। ইলেকট্রন দান করার আধুনিক অনুভূতি এই ধারণার একটি সাধারণীকরণ, স্বীকার করে যে অন্যান্য উপাদান অক্সিজেনের অনুরূপ রাসায়নিক ভূমিকা পালন করতে পারে।

তাদের প্রাক-প্রতিক্রিয়া অবস্থায়, হ্রাসকারীদের অতিরিক্ত ইলেকট্রন আছে (অর্থাৎ তারা নিজেরাই হ্রাস করা হয়) এবং অক্সিডাইজারদের ইলেকট্রনের অভাব (অর্থাৎ তারা নিজেরাই অক্সিডাইজড)। একটি হ্রাসকারী এজেন্ট সাধারণত তার নিম্ন সম্ভাব্য অক্সিডেশন অবস্থার একটি এবং ইলেকট্রন দাতা নামে পরিচিত হয়। এজেন্ট কমানোর উদাহরণপৃথিবীর ধাতু, ফরমিক এসিড, অক্সালিক এসিড, এবং সালফিট যৌগ অন্তর্ভুক্ত।

উদাহরণস্বরূপ, এরোবিক সেলুলার শ্বাস-প্রশ্বাসের সামগ্রিক প্রতিক্রিয়া বিবেচনা করুন:

অক্সিজেন () হ্রাস করা হচ্ছে, তাই এটা অক্সিডাইজিং এজেন্ট। গ্লুকোজ () অক্সিডাইজড করা হচ্ছে, তাই এটা হ্রাস কারী এজেন্ট।

জৈব রসায়নে, হ্রাস সাধারণত একটি অণুতে হাইড্রোজেন সংযোজন বোঝায়, যদিও পূর্বোক্ত সংজ্ঞা এখনও প্রযোজ্য। উদাহরণস্বরূপ, বেনজিন একটি প্ল্যাটিনাম অনুঘটকের উপস্থিতিতে সাইক্লোহেক্সেন হ্রাস করা হয়:

আরও দেখুন 
তড়িৎ-রসায়ন
তড়িৎবিশ্লেষ্য
জারক
জারণ

রসায়ন
বিজারক
রাসায়নিক বৈশিষ্ট্য
রাসায়নিক বিক্রিয়া